mk en mk mk es en ro nl hbs_lat en fr sq el pt da it uk ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk mk mk mk mk mk mk ru hbs_cyr mk mk mk mk mk ru ru mk mk uk en mk mk mk hbs_cyr mk mk mk mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Македонија: Парастос на демократијата · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Објавено на 22 март 2011 8:58 GMT
Прочитај го овој напис на Malagasy, Español, Italiano, English
Искусни блогери од Македонија ги коментираат приватните средби помеѓу водачите на најголемите политички партии кои го имаат заменето јавниот демократски дијалог во рамките на државните институции.
Чуму ни е демократскиот модел на управување со државата кога дефакто во Македонија по распадот на минатиот еднопартиски систем се створи моќна би/три…султанска држава. Уставот и институциите на системот се дозираат така како ќе биде волјата на двата султана. Се покажува дека и денешната средба на двата султана од двете најмоќни партии е најважната средба каде сè ќе биде решено. Потоа структурите на власта само ќе дигнат два прсти – почнувајки од Парламентот (најсрамното место кое е погребник на Македонската квазидемократија)
Султан (арапски: سلطان) е арапски збор која има многу различни значења. Најмногу, овој збор се преведува како моќност, авторитет, раководител и слично. Зборот султан најмногу се употребува од страна на муслиманските независни владетели.
Предлагам состојбата на Султанократска држава да се озакони: да се смени Уставот и востанови Султанократска држава – така барем народот ќе знае на што е, а системот ќе се прилагоди на вистината.
Проф. Мирјана Најчевска, експертка за човекови права, ламентираше над договороното убиство на демократскиот процес:
Вчерашната средба на Груевски и Црвенковски беше парастос над гробот на демократијата во Македонија. Постепеното извлекување на власта од сите демократски институции и посебно од највисокото законодавно тело, Собранието, е заокружено со средбата на водачите на двете најголеми политички партии и нивните тајни разговори и договори.
Тоа што граѓаните не сфаќаат дека еден ваков чин значи поместување на целокупната власт од нивни раце (власт која ја остваруваат преку избрани претставници во Собранието) во рацете на двајца вожди (кои ја кумулираат целокупната власт и донесуваат решенија зад затворена врата) е резултат на огромното незнаење што претставува демократијата и зошто е прифатена како систем на современата цивилизација.
Собранието, демократските институции, транспарентноста и отчетноста се измислени токму заради тоа да се спречат кралевите, моќниците и петлите на буништата да донесуваат одлуки кои имаат влијание врз животот на граѓаните без учество на самите граѓани, без можност за нивно влијание и без можност за контрола на она што се решава.
Поместувањето на процесот на одлучување во меѓусебни средби на вождите (што во Македонија го промовираа водачите на албанските политички партии, а со акламации го прифатија водачите на македонските политички партии), претставува чин на обзнанување дека државата веќе не е демократска, туку автократска или, во најлош случај племенски организирана.
Собранието е измислено токму со цел таму да се разговара, да се преговара и договара. Во определена процедура, пред очите на јавноста од страна на претставниците кои ги избрале граѓаните. Собранието може протестно да се напушти, може да се бараат вонредни избори, може да се негира легитимитетот на избраните претставници, меѓутоа не смее да се замени со друг вид на договарање. Во една демократска држава, ако веќе една политичка партија решила дека е време да се седне на преговарачка маса, тоа мора да биде во Собранието, тоа мора да бидат пратениците, на собраниска седница, во соодветна процедура.
Во спротивно, зошто воопшто да има избори, зошто толку пари да се трошат, зошто да се губи време и енергија, кога може да си имаме двајца вожди кои ќе седнат на маса и за се ќе си се договорат. А можеби е подобро да засукаат ракави и да организираат една здрава тепачка да се види кој е посилен и кој ќе го води племето во наредниот период? Или едноставно да се искубат во дворот и победникот да се качи на врвот на буништето и со кукурикање да ја прогласи победата.
ДЕМОКРАТИЈАТА Е МРТВА – ДА ЖИВЕЕ БОРБАТА НА ПЕТЛИ!
(Фотографија: „Борба на петли во Отавало, Еквадор. Боцки прицврстени на нозете на петел.“ од корисникот на Википедија Супербас. Објавена во 2005 г. под лиценцата Криејтив комонс Наведи извор-сподели под исти услови 3.0.)
Источна и Централна Европа
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Руските цензори ја блокираа веб-страницата за правна помош ОВД-Инфо
Источна и Централна Европа  29 декември 2021
Русија го блокира пристапот до веб-сајтот на разгледувачот Тор
Источна и Централна Европа  16 декември 2021
Потребни ни се сензори за безболно мерење на гликемијата, вели Миа Чичкариќ 16-годишна средношколка со дијабетес
Источна и Централна Европа  22 октомври 2021
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани